REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DONJI KRALJEVEC

U DONJEM KRALJEVCU 25.10.2018.

PREDMET: **Zapisnik 12.sjednice školskog odbora OŠ Donji Kraljevec**

održane u srijedu 24.10.2018.

Prisutni: Sanja Horvat Pahek (predsjednica ŠO), Kristijan Baranašić, Miljenka Vidović Mohl, Nikola Zuzel (članovi ŠO) i Sandra Vlahek (ravnateljica škole)

Opravdali izostanak: Zvonko Vlah, Maja Lukman Šprajc

Sjednica je započela u 17 sati.

DNEVNI RED:

1. USVAJANJE ZAPISNIKA S PRETHODNE SJEDNICE
2. DAVANJE SUGLASNOSTI ZA ZAPOŠLJAVANJE UČITELJA FIZIKE, INFORMATIKE I SPREMAČICE
3. DONOŠENJE ODLUKE O ZAMJENI ZEMLJIŠTA TEMELJEM ZAHTJEVA OPĆINE DONJI KRALJEVEC
4. IZVJEŠĆE O RADOVIMA U SPORTSKOJ DVORANI
5. OSTALA PITANJA I PRIJEDLOZI

Ad 1)

Zapisnik je bio poslan svim članovima ŠO na uvid. Nakon čitanja zapisnika s 11.sjednice isti je jednoglasno prihvaćen.

Ad 2)

4.10.2018. raspisan je natječaj za zapošljavanje učitelja/ice fizike, informatike te spremača/ice. Ravnateljica škole je nakon uvida u natječajnu dokumentaciju i obavljenih razgovora s kandidatima koji zadovoljavaju uvjete natječaja pisano zatražila suglasnost za zapošljavanje ( traženje suglasnosti su priložene uz zapisnik).

**Školski odbor jednoglasno je donio odluku da daje suglasnost ravnateljici da na radno mjesto učitelja fizike zaposli Marka Krhača, magistra fizike i tehnike iz Svete Marije na neodređeno radno vrijeme od 8 sati tjedno.**

**Školski odbor jednoglasno je donio odluku da daje suglasnost ravnateljici da na radno mjesto učiteljice informatike zaposli Mariju Pokos, magistru informatike i talijanskog jezika i književnosti iz Martijanca na određeno radno vrijeme do povratka djelatnice od 17 sati tjedno.**

**Školski odbor jednoglasno je donio odluku da daje suglasnost ravnateljici da na radno mjesto spremačice zaposli Katarinu Vuk iz Hodošana na određeno puno radno vrijeme do povratka djelatnice.**

Ad 3.)

Općina Donji Kraljevec uputila je na Osnovnu školu Donji Kraljevec prijedlog zamjene nekretnine – česticu koja je u vlasništvu Općine, a na površini je školskog dvorišta, zamijenili bi česticom iste površine uz sjevernu i zapadnu ogradu Dječjeg vrtića „Ftiček“. Prijedlog obrazlažu time da će se djeci Dječjeg vrtića omogućiti proširenje prostora za igru.

**Školski odbor OŠ Donji Kraljevec prihvaća prijedlog Općine Donji Kraljevec o zamjeni zemljišta s površine školskog igrališta u općinskom vlasništvu za istu površinu zemljišta prema sjevernoj i zapadnoj ogradi vrtića.**

**Cjelokupne troškove uređenja vlasničkih odnosa Školski odbor smatra da bi trebala snositi Općina Donji Kraljevec.**

**Na zamijenjenom dijelu zemljišta sve aktivnosti koje će se odvijati i izgrađivati ne smiju dovoditi u opasnost učenike OŠ Donji Kraljevec niti ometati nastavni proces.**

**Ova odluka prosljeđuje se na prihvaćanje osnivaču škole, Međimurskoj županiji.**

Ad 4)

Ravnateljica škole rekla je da su radovi u školskoj sportskoj dvorani završeni i da je obavljena primopredaja dvorane. Sad kreće raspisivanje natječaja za korištenje dvorane te raspisivanje natječaja za unajmljivanje prostora za reklame.

Ad 5)

Ostalih pitanja nije bilo. Sjednica je završila u 18 sati.

Zapisničarka: Predsjednica ŠO:

Miljenka Vidović Mohl Sanja Horvat Pahek